CELEX: 32009D0306
Language: bg
Date: 2009-03-30 00:00:00
Title: 2009/306/ЕО: Решение на Съвета от 30 март 2009 година за подновяване и изменение на Споразумението за научно-техническо сътрудничество между Европейската общност и правителството на Съединените американски щати

2.4.2009   
            
            
               BG
            
            
               Официален вестник на Европейския съюз
            
            
               L 90/20
            
         
      РЕШЕНИЕ НА СЪВЕТА
   
   от 30 март 2009 година
   за подновяване и изменение на Споразумението за научно-техническо сътрудничество между Европейската общност и правителството на Съединените американски щати
   (2009/306/ЕО)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за създаване на Европейската общност, и по-специално член 170, втора алинея, във връзка с член 300, параграф 2, първа алинея, първо изречение и член 300, параграф 3, първа алинея от него,
   като взе предвид предложението на Комисията,
   като взе предвид становището на Европейския парламент (1),
   като има предвид, че:
   
               (1)
            
            
               С Решение 98/591/ЕО (2) Съветът одобри сключването на Споразумението за научно-техническо сътрудничество между Европейската общност и правителството на Съединените американски щати, наричано по-долу „Споразумението“, което влезе в сила на 14 октомври 1998 г.
            
         
               (2)
            
            
               Член 12, буква б) от Споразумението предвижда, че споразумението може, с евентуални изменения, да бъде подновено за следващи периоди от пет години по взаимно съгласие на страните, изразено в писмена форма.
            
         
               (3)
            
            
               С Решение 2004/756/CE (3) Съветът поднови споразумението за допълнителен период от 5 години, считано от 14 октомври 2003 г.
            
         
               (4)
            
            
               Съединените американски щати уведомиха службите на Комисията, че ще приветстват подновяването на споразумението за нов период от 5 години. Следователно бързото подновяване е в интерес на двете страни.
            
         
               (5)
            
            
               Съдържанието на подновеното споразумение ще бъде идентично на съдържанието на споразумението, чиито срок на действие изтича на 13 октомври 2008 г., с изключение на техническа поправка, която се изразява главно в прибавянето на научните изследвания в областта на сигурността и на космическото пространство към списъка от сектори за съвместна дейност, с цел привеждане на споразумението в съответствие с обхвата на Седмата рамкова програма за научноизследователска дейност на Общността.
            
         
               (6)
            
            
               Подновяването на споразумението следва да бъде одобрено от името на Общността,
            
         РЕШИ:
   Член 1
   Одобрява се от името на Общността подновяването за допълнителен период от 5 години на Споразумението за научно-техническо сътрудничество между Европейската общност и правителството на Съединените американски щати, по-долу наричано „споразумението“, така както е изменено в приложението към настоящото решение.
   Член 2
   В съответствие с член 12, буква г) от споразумението председателят на Съвета нотифицира от името на Общността правителството на Съединените американски щати във връзка с изпълнението от страна на Общността на вътрешните процедури, необходими за влизане на споразумението в сила (4).
   Член 3
   Настоящото решение се публикува в Официален вестник на Европейския съюз.
   
      Съставено в Брюксел на 30 март 2009 година.
      
         
            За Съвета
         
         
            Председател
         
         P. BENDL
         
      
   
   
      (1)  Становище от 5 февруари 2009 г. (все още непубликувано в Официален вестник).
   
      (2)  ОВ L 284, 22.10.1998 г., стр. 35.
   
      (3)  ОВ L 335, 11.11.2004 г., стр. 5.
   
      (4)  Датата на влизане в сила на споразумението ще бъде публикувана в Официален вестник на Европейския съюз от Генералния секретариат на Съвета.
   
      ПРИЛОЖЕНИЕ
      
         Изменен текст на член 4 от Споразумението за научно-техническо сътрудничество между Европейската общност и правителството на Съединените американски щати
      
      
         „Член 4
         Области на съвместна дейност
         
                     а)
                  
                  
                     Секторите за съвместна дейност може да включват следните области:
                     
                                 —
                              
                              
                                 околна среда (по-специално изследване на климата),
                              
                           
                                 —
                              
                              
                                 биомедицина и здравеопазване (включително изследване на СПИН, инфекциозни болести и токсикомании),
                              
                           
                                 —
                              
                              
                                 селско стопанство,
                              
                           
                                 —
                              
                              
                                 риболов,
                              
                           
                                 —
                              
                              
                                 инженерингови проучвания,
                              
                           
                                 —
                              
                              
                                 неядрена енергия,
                              
                           
                                 —
                              
                              
                                 природни ресурси,
                              
                           
                                 —
                              
                              
                                 науки, свързани с материалите (включително нанотехнологии), и метрология,
                              
                           
                                 —
                              
                              
                                 информационни и комуникационни технологии,
                              
                           
                                 —
                              
                              
                                 телематика,
                              
                           
                                 —
                              
                              
                                 биотехнологии,
                              
                           
                                 —
                              
                              
                                 морски науки и технологии,
                              
                           
                                 —
                              
                              
                                 изследвания в областта на социалните науки,
                              
                           
                                 —
                              
                              
                                 транспорт,
                              
                           
                                 —
                              
                              
                                 научни изследвания в областта на сигурността
                              
                           
                                 —
                              
                              
                                 научни изследвания в областта на космическото пространство
                              
                           
                                 —
                              
                              
                                 политика и управление в областта на науката и технологиите, обучение и мобилност на учените.
                              
                           
               
                     б)
                  
                  
                     Страните могат да изменят този списък по препоръка на Съвместната консултативна група, посочена в член 6, в съответствие с действащите за всяка страна процедури.
                  
               
                     в)
                  
                  
                     Страните могат заедно да извършват съвместни дейности с трети страни.“